Št.: POV23-030

**ZADEVA: Povabilo k oddaji ponudbe**

Vse potencialne ponudnike vabimo, da nam posredujejo ponudbo za **d*obavo pisal in ploter papirja za obdobje dveh let*,** v vsebini in pod pogoji, kot izhajajo iz tega povabila in njegovih prilog.

Ponudnik mora izpolniti, podpisati in žigosati (če uporablja žig) vse priložene obrazce in dokumente (kjer je naveden podpis ponudnika) ter jih priložiti ponudbeni dokumentaciji. S podpisom potrdi, da je s pogoji naročila seznanjen in se z njimi strinja.

 Vsebine obrazcev, izjav, listin in osnutka pogodbe ni dovoljeno spreminjati. Navedbe v listinah morajo izkazovati dejansko stanje in dejstva na dan roka za oddajo ponudb, in morajo biti dokazljive.

**Ponudnik mora ponuditi material tistega proizvajalca, ki je naveden v ponudbenem predračunu obeh sklopov. Naročnik si v 1. sklopu pridržuje pravico, da od ponudnika zahteva predložitev brezplačnih vzorcev. Ponudnik lahko odda ponudbo za en ali oba sklopa.**

 Ker se ponudba oddaja elektronsko, si naročnik pridržuje pravico, da od ponudnika zahteva, da v postavljenem roku priloži original (nekega) dokumenta.

Naročnik bo izmed pravočasno prispelih ponudb praviloma izbral cenovno najugodnejšo ponudbo ob predpostavki, da bo(do) ponudnik(i) izpolnjeval(i) vse zahtevane pogoje, ki so navedeni v predmetnem povabilu. **Ponudnik v obrazec ponudbe vpiše svojo končno ponudbeno vrednost, ker se naročnik o ceni ne bo več pogajal.**

Naročnik bo upošteval vse ponudbe, ki bodo prispele **do vključno 4. 7. 2023 do 12. ure,** na e-naslov: **robert.pfajfar@elektro-gorenjska.si****.** Odpiranje ponudb ne bo javno.

Za dodatna pojasnila smo vam na voljo na naslednjih e-naslovih:

* + **robert.pfajfar@elektro-gorenjska.si****.**in
	+ **natasa.kotnik@elektro-gorenjska.si****.**

**OPOZORILO:**

Naročnik bo odgovarjal na vprašanja, katera bo prejel najkasneje en delovni dan pred rokom za oddajo ponudb do 12. ure.

Naročnik na tem mestu obvešča potencialne ponudnike, da bo morebitne **spremembe** predmetnega naročila (npr. rok oddaje ponudb, dodatna pojasnila, odgovori na vprašanja ipd.) objavljal na svoji spletni strani: <http://www.elektro-gorenjska.si/aktualno/povprasevanja>. Na tej strani bo **objavil tudi izbiro ponudnika** v predmetnem naročilu tako, da ponudniki, ki bodo oddali ponudbo, o izbiri ne bodo neposredno obveščeni.

 Ponudnik nosi vse stroške, povezane s pripravo in predložitvijo ponudbe. Naročnik ponudnikom ne bo povrnil nobenih stroškov povezanih s pripravo ponudbe, niti kakršnihkoli drugih stroškov, ki bi jim morebiti nastali tekom postopka oddaje naročila.

Naročnik si pridržuje pravico, da v tem postopku brez obrazložitve in brez odškodninske odgovornosti ne izbere nobenega ponudnika oziroma ne odda naročila ponudniku, ki izpolnjuje vse pogoje in je ponudil najugodnejšo ceno, oziroma da ta postopek povpraševanja ustavi vse do sklenitve pogodbe.

Lepo pozdravljeni,

Direktorica sektorja korporativne storitve:

dr. Mateja Nadižar Svet

Priloge:

* obrazec ponudbe
* ponudbeni predračun s specifikacijo materiala
* predlog pogodbe

**PONUDBA**

|  |  |
| --- | --- |
| Številka ponudbe: | \_\_\_\_\_\_\_\_\_\_\_\_\_\_\_\_\_\_\_ |
| Ponudnik:  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Naslov: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| ID za DDV: | \_\_\_\_\_\_\_\_\_\_\_\_\_\_\_\_\_\_\_ |
| Kontaktni e-naslov in telefon: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ |

Na osnovi povabila k oddaji ponudbe, št. POV23-030, dajemo naslednjo

**PONUDBO[[1]](#footnote-1)**

**ZA 1. SKLOP: PISALA**

|  |  |
| --- | --- |
| **Skupna ponudbena vrednost v EUR (brez DDV)** |  \_\_\_\_\_\_\_\_\_\_\_\_\_\_\_\_\_\_\_\_\_\_\_EUR |

**ZA 2. SKLOP: PLOTER PAPIR**

|  |  |
| --- | --- |
| **Skupna ponudbena vrednost v EUR (brez DDV)** |  \_\_\_\_\_\_\_\_\_\_\_\_\_\_\_\_\_\_\_\_\_\_\_EUR |

Cena v ponudbi vključuje vse stroške ponudnika s predmetnim naročilom, tako da naročnika ne bremenijo nikakršni drugi stroški, povezani s predmetom povpraševanja. DDV se obračuna po veljavni zakonodaji. Cena/enoto je fiksna ves čas izvajanja naročila.

**Rok plačila** je 30 dni po izdaji računa, katerega dobavitelj izda po opravljeni storitvi oziroma dobavi blaga.

|  |  |
| --- | --- |
| **Veljavnost ponudbe:** | \_\_\_\_ *(najmanj 20)* dni od datuma oddaje ponudbe  |

|  |  |
| --- | --- |
| Kraj in datum: | Ponudnik: |
|  | Žig in podpis: |

|  |  |  |  |  |
| --- | --- | --- | --- | --- |
| **Ponudbeni predračun s specifikacijo**1. **sklop: Pisala**
 |  |  |  |  |

| **Zap. št.** | **Artikel** | **Enota** | **Količina** | **Cena na enoto** | **Skupaj** |
| --- | --- | --- | --- | --- | --- |
| 1 | Marker piši-briši | komplet 1/4 | 30 |  |  |
| 2 | Označevalec teksta – Staedtler  | kos | 200 |  |  |
| 3 | Flomaster vodoodporni debeline F - Staedtler  | kos | 150 |  |  |
| 4 | Flomaster vodoodporni debeline M - Staedtler | kos | 150 |  |  |
| 5 | Flomaster vodoodporni debeline S - Staedtler | kos | 100 |  |  |
| 6 | Vodoodporni marker z okroglo ali prirezano konico - različne barve | kos | 100 |  |  |
| 7 | Nalivno pero  | kos | 30 |  |  |
| 8 | Bombice nalivno pero | škatlica | 30 |  |  |
| 9 | Kemični svinčnik Pilot – (BPS - 135) - različne barve | kos | 1000 |  |  |
| 10 | Roler z gelom Pilot – (BL-VB-5) - različne barve | kos | 1000 |  |  |
| 11 | Energel (Pentel) (0,5) – (BLN-75) - različne barve | kos | 400 |  |  |
| 12 | Energel (Pentel) (0,7) – (BL-77) - različne barve | KOS | 400 |  |  |
| 13 | Topball Cello (0,7) - različne barve | kos | 400 |  |  |
| 14 | Tehnični svinčnik | kos | 60 |  |  |
| 15 | Tehnične mine 0,5 HB,B,H – Staedtler/Pilot  | kos | 100 |  |  |
| 16 | Marker obojestranski – Pilot – različne barve | kos | 200 |  |  |
| 17 | Marker Edding (750) – različne barve | kos | 30 |  |  |
| 18 | Marker Edding (751) – različne barve | kos | 50 |  |  |
| 19 | Svinčnik z radirko - Staedtler  | kos | 80 |  |  |
| 20 | Pilot Frixion Ball BL-FR 7, različne barve | kos | 200 |  |  |
| 21 | Pisalo z vrvico in stojalom | kos | 10 |  |  |
| 22 | Kemični svinčnik Pilot - (BP-145-F) | kos | 500 |  |  |
| 23 | Vložki za pisalo Pentel Energel 0,5 mm - različne barve | škatlica | 50 |  |  |
| 24 | Vložki za pisala Pentel Energel 0,7 mm - različne barve | škatlica | 50 |  |  |
| 25 | Vložki za pisalo Parker (modri, črni) | škatlica | 50 |  |  |
| 26 | Kemični svinčnik Stabilo (Liner 308) - različne barve | kos | 250 |  |  |
|  | **Skupaj (v EUR brez DDV):** |  |  |  |  |
|  |  |  |  |  |  |

Za material, ki ga bo naročnik po potrebi kupoval pri izbranem ponudniku, in ki ni naveden v specifikacijah, nudimo \_\_\_\_\_\_\_\_ % popusta[[2]](#footnote-2).

|  |  |
| --- | --- |
| Kraj in datum: | Ponudnik: |
|  | Žig in podpis: |

**Ponudbeni predračun s specifikacijo**

|  |  |  |  |  |
| --- | --- | --- | --- | --- |
|  **2. sklop: Ploter papir** |  |  |  |  |

|  |  |  |  |  |  |
| --- | --- | --- | --- | --- | --- |
| **Zap. št.** | **Artikel** | **Enota** | **Količine** | **Cena na enoto** | **Skupaj** |
| 1 | Ploter papir Universal Bond Paper 3 Core 80g/m2, A1, 152,4 m | zavitek | 25 |  |  |
| 2 | Ploter papir Universal Bond Paper 80g/m2, 42˝, 45,7 m | zavitek | 35 |  |  |
| 3 | Ploter papir Universal Bond Paper 80g/m2, 36˝, 175 m | zavitek | 15 |  |  |
|  | **Skupaj (v EUR brez DDV):**  |  |  |  |  |

Za material, ki ga bo naročnik po potrebi kupoval pri izbranem ponudniku, in ki ni naveden v specifikacijah, nudimo \_\_\_\_\_\_\_\_ % popusta[[3]](#footnote-3).

|  |  |
| --- | --- |
| Kraj in datum: | Ponudnik: |
|  | Žig in podpis: |

**PREDLOG POGODBE**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI 20389264**

**matična številka: 5175348000**

**in**

**Dobavitelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. POV23-030**

**DOBAVA PISAL IN PLOTER PAPIRJA**

**(1. sklop: Pisala, 2. sklop: Ploter papir)**

**PREDMET POGODBE**

1. **člen**

 Predmet te pogodbe je dobava *pisal (1. sklop) in ploter papirja (2. sklop)* v skladu z zahtevami naročnika, kot to izhaja iz povabila k oddaji ponudb št. POV23-030 z dne \_\_\_\_, in ponudbe dobavitelja št. \_\_\_, z dne \_\_\_.

 Naročnik bo po potrebi kupoval tudi druga material, ki ni naveden v specifikaciji, in sicer po vsakokratnem veljavnem ceniku dobavitelja (objavljene maloprodajne cene za pravne osebe). Dobavitelj bo naročniku na ta material priznal popust v odstotku, kot je naveden v specifikaciji. Dobavitelj je ob podpisu pogodbe in na vsakokratno zahtevo naročnika dolžan predložiti tudi veljavni cenik materiala.

 Dobavitelj s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Dobavitelj se izrecno odpoveduje vsem zahtevkom do naročnika, ki bi izvirale iz njegove morebitne ne seznanjenosti s pogoji po tej pogodbi.

 Naročnik ima pravico, da pogodbeno storitev naroči pri drugem dobavitelju v primeru, da mu dobavitelj v zahtevanem roku ne more zagotoviti dobave vnaprej naročene količine in kvalitete zahtevanega blaga. V tem primeru je dobavitelj naročniku dolžan povrniti vse morebitne stroške in škodo, ki jo ima naročnik zaradi naročila storitve pri drugem dobavitelju.

**POGODBENA VREDNOST**

1. **člen**

 Naročnik in dobavitelj sta sporazumna, da znaša ocenjena pogodbena vrednost (brez DDV) \_\_\_\_ EUR. DDV se obračuna po veljavni zakonodaji.

Če se pri naročniku pojavi potreba materialu, ki ni predmet tega razpisa, dobavitelj pa ga ima v svoji ponudbi, ga je dolžan dobaviti po ceni v ceniku, s popustom, navedenim v ponudbenem predračunu.

Dobava se bo obračunala po sistemu dejanskih količin in nespremenljivih – fiksnih cen po enoti, navedenih v ponudbenem predračunu. Pogodbena cena za čas veljavnosti pogodbe vsebuje vse stroške dobave do dokončnega prevzema. Zajema tudi vse stroške nepredvidenih del, potrebnih za varno in polno funkcionalno dobavo.

Vse stroške oziroma plačila, ki jih pogodbena cena ne vključuje, vendar so – posredno ali neposredno – potrebni za izpolnitev obveznosti dobavitelja po tej pogodbi, je dolžan plačati dobavitelj oziroma bremenijo izključno dobavitelja.

Količine, navedene v ponudbenem predračunu, so predvidene (okvirne), kar pomeni, da lahko odstopajo, in sicer navzgor ali navzdol, odvisno od potreb naročnika in zagotovljenih finančnih sredstev. Ne glede na več ali manj naročenega materiala, glede na količine, navedene v ponudbenem predračunu, cene ves čas veljavnosti pogodbe ostajajo enake (fiksne). Naročnik ne prevzema nobene odgovornosti, če bodo realizirane količine manjše od navedenih količin v ponudbenem predračunu.

Dobavitelj ne more uveljaviti naknadnih stroškov ali podražitev iz naslova nepopolne ali neustrezne vsebine povabila k oddaji ponudbe za tiste dele predmeta pogodbe, ki morebiti niso bili ustrezno opredeljeni, pa bi jih, glede na predmet javnega naročila, dobavitelj kot strokovnjak na svojem področju, lahko predvidel.

**PLAČILNI POGOJI**

1. **člen**

Dobavitelj bo račune izstavljal mesečno, do 5. dne v mesecu za pretekli mesec. Računi morajo biti izstavljeni za vsako tajništvo naročnika (lokacije dobav) posebej. Na računih mora biti obvezno navedena številka naročilnice.

 Naročnik je dolžan račun plačati v roku 30 dni od izdaje računa. Če bo naročnik plačeval z zamudo, lahko dobavitelj obračuna zakonske zamudne obresti.

 Za vsa predčasna plačila naročnik obračuna 5 % kasaskonto po letni obrestni meri. V primeru predčasnega plačila naročnik računa ne bo plačal prej, kot v roku 10 dni od prejema računa. V primeru spremembe obrestnih mer na trgu si naročnik pridržuje pravico do spremembe obrestne mere pri obračunu kasaskonta, o čemer bo naročnik pisno obvestil izvajalca.

 Če se naročnik ne bo v celoti ali delno strinjal z izstavljenim računom, ga mora v roku 15 dni po prejemu pisno in z obrazložitvijo v celoti ali delno zavrniti, dobavitelj pa je dolžan izstaviti nov račun z novim datumom. Plačilni rok prične teči z dnem, ko naročnik prejme nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru račun dolžan plačati v roku, navedenem v II. odstavku tega člena.

 Dobavitelj svojih terjatev iz te pogodbe ne sme prenesti na tretje osebe, razen v primerih, kot je to dogovorjeno za podizvajalce ali če naročnik s tem predhodno soglaša.

**ROK, NAČIN IN KRAJ DOBAVE**

1. **člen**

 Rok dobave materiala je tri (3) delovne dni od datuma prejema naročila (telefonsko, po e-pošti, faksu). V primeru nujnih potreb po določenem materialu je rok dobave dve (2) uri od prejema naročila, če je naročilo posredovano dobavitelju najkasneje do 11. ure istega delovnega dne. Če je naročilo posredovano po 11. uri, je rok dobave do 9. ure naslednjega delovnega dne.

 V primeru, da dobavitelj prekorači dogovorjeni rok dobave, lahko naročnik odstopi od pogodbe in zahteva od dobavitelja povrnitev škode, ki mu jo je z zamudo povzročil.

 Lokacije dobav so:

* tajništvo na naslovu Ulica Mirka Vadnova 3, Kranj, in
* tajništvi na naslovu Ulica Mirka Vadnova 3a, Kranj.

 Material je dobavitelj dolžan dostaviti v tajništvo, od katerega je prejel naročilo. V primeru, da bo za naročnika tako bolj primerno, se bosta naročnik in izbrani ponudnik – dobavitelj dogovorila za drugo lokacijo. Dobava se šteje za opravljeno, ko naročnik podpiše dobavnico.

 V primeru ugotovljenih količinskih pomanjkljivosti in očitnih napak, jih mora dobavitelj odpraviti najkasneje v enem (1) dnevu od datuma reklamacije (ustne ali pisne). Če v navedenem roku napak ne more odpraviti, mora dobavitelj to blago zamenjati z novim, ki ima enake ali boljše tehnične lastnosti.

 Naročnik ima pravico pogodbo razdreti, če dobavitelj dvakrat ali večkrat zamudi z dobavo materiala, v tem primeru pa naročniku pri drugi ali naslednji zamudi dobavitelju ni potrebno več dajati dodatnega izpolnitvenega roka.

 Če dobavitelj ne izvede naročil v skladu z zahtevanim s strani naročnika oziroma zamudi z izpolnitvijo obveznosti ali se v primeru nepredvidenih in neodložljivih dobav ne odzove v navedenem času, je naročniku dolžan povrniti vso škodo, ki bi mu s tem nastala.

**SPLOŠNE OBVEZNOSTI IN JAMSTVA DOBAVITELJA**

1. **člen**

Dobavitelj se obvezuje, da bo:

* prevzete dobave izvršil strokovno pravilno, vestno in kvalitetno v skladu z določbami te pogodbe in tudi po posebnem dogovoru z naročnikom,
* izvršil vse pogodbene dobave gospodarno v korist naročnika,
* storil vse, kar spada v obseg prevzetih obveznosti, da bi bili po tej pogodbi dogovorjeni roki izpolnjeni,
* sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,
* pri izvedbi dobav, opredeljenih s to pogodbo, upošteval okoljske predpise,
* strokovno odpravil vse napake v zvezi z dobavami,
* izpolnjeval vse ostale obveznosti iz razpisne in pogodbene dokumentacije.

 V primeru, da dobavitelj ne izpolni pogodbenih zahtev na način, določen s to pogodbo in tehničnimi specifikacijami, ima naročnik pravico pogodbo razdreti.

**OBVEZNOSTI NAROČNIKA**

1. **člen**

Naročnik se obvezuje:

1. sodelovati z dobaviteljem s ciljem, da se pogodbene dobave izvršijo pravočasno,
2. pravočasno obveščati dobavitelja o vseh spremembah in novo nastalih situacijah, ki bi lahko imele vpliv na izvršitev prevzetih storitev in njihovo realizacijo (npr. sprememba lokacije dobave idr.),
3. izvajati plačilne obveznosti, izhajajoče iz te pogodbe.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POGODBENA KAZEN**

1. **člen**

 Če dobavitelj po lastni krivdi zamudi z dobavo, ima naročnik za vsak dan zamude pravico od dobavitelja zahtevati pogodbeno kazen za zamudo v višini 5 ‰, pogodbene vrednosti brez DDV, vendar skupno največ 10 % pogodbene vrednosti brez DDV. Če škoda, ki jo utrpi naročnik, presega znesek pogodbene kazni, lahko naročnik zahteva od dobavitelja še razliko do popolne odškodnine.

 Če dobavitelj naročenih dobav sploh ne opravi ali jih opravlja z napakami in naročnik odpove pogodbo, ima naročnik pravico obračunati pogodbeno kazen v višini 10 % pogodbene vrednosti brez DDV.

 Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil dobavitelju, da si pridržuje pravico do pogodbene kazni.

**PREDSTAVNIKI POGODBENIH STRANK**

1. **člen**

 S strani naročnika bodo za izvajanje pogodbenih obveznosti skrbeli:

|  |  |
| --- | --- |
| **Lokacije dobav:**  | **Izvajalci naročila:** |
| Tajništvo na naslovu Ulica Mirka Vadnova 3, Kranj |  |
| Tajništvo uprave na naslovu Ulica Mirka Vadnova 3a, Kranj |  |
| Tajništvo sektorja SKS na naslovu Ulica Mirka Vadnova 3a, Kranj |  |

 Naročnikov predstavnik zastopa naročnika v vseh vprašanjih, ki se nanašajo na obveznosti po tej pogodbi ter sodeluje z dobaviteljem ves čas trajanja pogodbe in mu nudi vse potrebne podatke za uspešno izvedbo dobav po tej pogodbi.

 S strani dobavitelja bo za nadzor in koordinacijo odgovorna oseba \_\_\_\_\_\_\_\_, tel.\_\_\_\_\_\_\_\_\_.

 Dobaviteljev predstavnik je pooblaščen, da zastopa dobavitelja v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžan neposredno sodelovati z naročnikovimi predstavniki.

 Vsako spremembo pooblaščenih oseb morata stranki pisno sporočiti nasprotni stranki v treh (3) dneh po nastali spremembi.

**POSLOVNA SKRIVNOST IN VARSTVO OSEBNIH PODATKOV**

1. **člen**

 Stranki pogodbe se zavezujeta, da bosta vse podatke, vezane na predmet pogodbe šteli za poslovno skrivnost, in se obvezujeta, da jih bosta uporabljali izključno za realizacijo pogodbenih obveznosti, razen če vsebina pogodbe in ostali podatki niso vezani na veljavno zakonodajo s področja dostopa do informacij javnega značaja.

Brez predhodnega soglasja naročnika dobavitelj ne sme kakršne koli naročnikove dokumentacije niti razmnoževati ali omogočiti vpogleda tretjim osebam, niti je ne sme uporabljati za izven pogodbene namene.

Pogodbeni stranki soglašata, da bosta skladno s predpisi o varstvu osebnih podatkov zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, skladno in v smislu z določili navedenih predpisov.

Pogodbeni stranki se zavezujeta, da med obdobjem trajanja te pogodbe in po njenem poteku ne bosta razkrili osebnih podatkov in drugih informacij, s katerimi sta se seznanili pri izvajanju te pogodbe, razen če tako zahteva zakonodaja, ali odredba sodišča oziroma na podlagi izrecnega pisnega soglasja pogodbenih strank.

Stranki jamčita ena drugi za škodo, nastalo zaradi kršitve teh obveznosti.

**PROTIKORUPCIJSKA KLAVZULA**

1. **člen**

 Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun dobavitelja predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali dobavitelju ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Dobavitelj se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami; ZIntPK), dolžan predložiti Komisiji za preprečevanje korupcije, če ta to zahteva.

**REŠEVANJE SPOROV IN ODSTOP OD POGODBE**

1. **člen**

 Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

 Naročnik ima pravico, da od pogodbe predčasno odstopi brez odpovednega roka:

- če dobavitelj svojih obveznosti ne opravlja skladno s pogodbo, zaradi česar je prejel že najmanj dve opozorili,

- če skupni znesek naročil preseže pogodbeno vrednost za 30 %,

- če se je proti dobavitelju začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,

- če nima več zagotovljenih sredstev za dobave materiala.

 Dobavitelj v zgoraj navedenih primerih ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

 Pogodbeni stranki lahko kadarkoli odpovesta to pogodbo s 30 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

**PRILOGA IN SESTAVNI DELI POGODBE**

1. **člen**

 Priloga k tej pogodbi je:

* ponudba s ponudbenim predračunom in specifikacijami materiala, št. \_\_\_\_\_\_\_, z dne \_\_\_\_\_\_\_.

 Sestavni deli te pogodbe so tudi:

* povabilo k oddaji ponudbe št. POV23-030 z dne \_\_\_\_\_\_\_,
* ponudbena dokumentacija ponudnika – dobavitelja, št. \_\_\_\_\_\_\_\_\_\_\_, z dne \_\_\_\_\_\_\_\_\_.

 Priloga in sestavni deli pogodbe so enako zavezujoči kot pogodba.

**KONČNE DOLOČBE**

 **24. člen**

Morebitne spremembe in dopolnitve te pogodbe so veljavne le sporazumno v pisni obliki in ob izrecni navedbi, da gre za spremembo in dopolnitev te pogodbe.

Pogodba postane veljavna z dnem obojestranskega podpisa obeh pogodbenih strank. V primeru, da izvajalec v zahtevanem roku, kot izhaja iz poziva naročnika na predložitev, ne predloži izpolnjene in podpisane izjave v skladu s VI. odstavkom 14. člena Zakona o integriteti in preprečevanju korupcije (ZIntPK), pogodba preneha veljati.

Pogodba se sklepa za čas od datuma podpisa za obdobje dveh let.

Pogodba je podpisana v 2 (dveh) enakih izvodih, od katerih prejme vsaka od pogodbenih strank en izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_

(kraj)

Dobavitelj: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

1. Opomba: Zakon o integriteti in preprečevanju korupcije (Ur. l. 45/2010 s spremembami) naročniku v VI. odstavku 14. člena nalaga, da mora, zaradi zagotovitve transparentnosti posla in preprečitve korupcijskih tveganj, pred sklenitvijo pogodb v vrednosti nad 10.000 EUR brez DDV, od pogodbenega partnerja pridobiti izpolnjeno in podpisano izjavo o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. To izjavo oz. podatke je naročnik dolžan, na njeno zahtevo, predložiti Komisiji za preprečevanje korupcije. Glede na navedeno bo izbrani ponudnik naročniku moral predložiti predmetno izjavo. [↑](#footnote-ref-1)
2. Če ponudnik ne bo vpisal zneska popusta za ostali material, se bo štelo, da za ta material daje 25 % popust. [↑](#footnote-ref-2)
3. Če ponudnik ne bo vpisal zneska popusta za ostali material, se bo štelo, da za ta material daje 25 % popust. [↑](#footnote-ref-3)